বাংলাদেশ শ্রমিক কল্যাণ ফেডারেশন ঢাকা মহানগরী উত্তরের সভাপতি লস্কর মোহাম্মদ তসলিম বলেছেন, মিরাজুন্নবী (স.)-এর ঘটনা রাসুল (সা.) এর শ্রেষ্ঠ মুজিযা। এটি মানব ইতিহাসে চাঞ্চল্যকর ও যুগান্তকারী ঘটনা। এই রাতেই বিশ্ব মুসিলমের জন্য দৈনিক ৫ ওয়াক্ত নামাজ ফরজ এবং আমাদের জন্য ১৪ দফা নির্দেশনাও প্রদান করা হয়। তাই পবিত্র মি’রাজের শিক্ষা ও নির্দেশনা অনুযায়ি জীবন গড়ার মধ্যেই রয়েছে ইহকালীন কল্যাণ ও পরকালীন মুক্তি। তিনি বিশ্ব মানবতার মুক্তির জন্য সকলকে ইসলামের সুশীতল ছায়াতলে আশ্রয় গ্রহণের আহবান জানান।